
	LĒMUMS	
Ādažos, Ādažu novadā
				
2026. gada 30. jūlijā									Nr. 287

Par pieteikumu projektam “Velo apkopes infrastruktūras attīstība Ādažu novadā” 

Biedrība “Jūras Zeme” 2026. gada 12. jūlijā uzsāka projektu iesniegumu pieņemšanas 4. kārtu atklāta konkursa Eiropas Lauksaimniecības fonda lauku attīstībai (turpmāk – ELFLA) intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) aktivitātē “Vietējās ekonomikas stiprināšanas iniciatīvas” un “Kopienu spēcinošas un vietas attīstību sekmējošas iniciatīvas” (COLA19.22). 
Projektu iesniegšanas termiņš Lauku atbalsta dienesta (turpmāk – LAD) Elektroniskās pieteikšanās sistēmā ir līdz 2026. gada 10. augustam. Rīcībā ELFLA M5.2. “Infrastruktūras, kas nepieciešama velotransporta izmantošanai, izveide un attīstība Ādažu pilsētā, Ādažu un Sējas pagastos” (turpmāk – ELFLA M5.2.) pieejamais finansējums ir 9 513,33 eiro.
Rīcībā ELFLA M5.2. attiecināmās izmaksas:
1) jaunu pamatlīdzekļu un programmu iegādes un uzstādīšanas izmaksas;
2) jaunas būvniecības, būves pārbūves, ierīkošanas, novietošanas, atjaunošanas un restaurācijas izmaksas;
3) būvmateriālu iegādes izmaksas, pamatojoties uz būvspeciālista tāmi un skici;
4) būvniecības, tai nepieciešamo būvmateriālu un mazvērtīgā inventāra iegādes izmaksas sabiedrisko objektu labiekārtošanai, ja būvdarbiem nav nepieciešama būvniecības ieceres dokumentācija;
5) ar sabiedriskajām attiecībām saistītās izmaksas vietas pievilcības veidošanai (līdz 10% no pamatizmaksām);
6) projekta iesnieguma sagatavošanas un vispārējās izmaksas (arhitektu, inženieru honorāri, ekspertīzes, u.c.).
Pašvaldības Projektu uzraudzības komisija š.g. 14. jūlijā atbalstīja projekta “Velo apkopes infrastruktūras attīstība Ādažu novadā” (turpmāk – Projekts) īstenošanu Ādažu pagastā, Ādažu novadā. Pašvaldība š.g. 16. jūlijā saņēma Ādažu pagasta iedzīvotāju padomes vēstuli (pašvaldības reģ. Nr. ĀNP/1-11-1/26/4262) par Projekta atbalstīšanu.
Ādažu novada ilgtspējīgas attīstības stratēģijā noteikts, ka novada teritorijā jāveido vienota, nepārtraukta velo infrastruktūra. Novada ceļu kopgarums ir 343 km, bet veloceļi (kopā ar gājēju celiņiem) ir 20,1 km, t.sk., 11,4 km  garš 2026. gadā izbūvētais velo ceļš Rīga – Carnikava. Novadā ir 9 velo maršruti, t.sk., starptautiskās nozīmes - “EuroVelo 10” un “EuroVelo 13”, reģionālās nozīmes - Nr. 10 “Carnikava – Ādaži – Ragana”, vietējās nozīmes Nr. 136 “Ādaži – Dūņezers – Ādaži”, Nr. 137 “Pa Ādažu novadu, gar Gaujas kreiso krastu”, Nr. 138 “Apkārt mazajam Baltezeram”, Nr. 117 “Pa “Natura 2000” un militārā poligona robežām Iļķenē”, kā arī nemarķētie maršruti - “Ādaži – Atari – Ādaži”, “Lielā Baltezera loks”). 
Lai veicinātu velotransporta izmantošanu ikdienā un atpūtai, mazinātu autotransporta lietošanu, uzlabotu iedzīvotāju ērtības un sekmētu fiziskās aktivitātes, nepieciešams attīstīt atbilstošu velo infrastruktūru. To, ka ciemu teritorijās nepieciešams uzlabot gājēju un velo infrastruktūru, mobilitāti un ērtāku piekļuvi citām apdzīvotām vietām, vairākkārt ir uzsvēruši arī novada iedzīvotāji. Projekta ietvaros izveidotā infrastruktūra būs brīvi pieejama visiem iedzīvotājiem un novada viesiem, sekmējot velotransporta izmantošanu, ilgtspējīgu mobilitāti un aktīvu dzīvesveidu.
Projekta ietvaros Ādažu pagasta teritorijā plānots ierīkot 2 veloapkopes stendus:
1) veloceliņa gar Rīgas gatvi savienojumā ar Muižas ielu (57.095267, 24.313762) (kadastra nr. 80440040312) 
2) pie celiņa gar Gaujas–Baltezera kanālu pie Alderu vecajām slūžām, pretī īpašumam Kanāla ielā 27 (57.061187, 24.346936) (kadastra nr. 80440110061).  
Projekta īstenošanas termiņš ir viens gads pēc LAD lēmuma pieņemšanas.
Projekta kopējās plānotās attiecināmās izmaksas ir 5 000,00 euro (t.sk., ELFLA 4 500 euro un pašvaldības līdzfinansējums 500,00 euro). Projekta apstiprināšanas gadījumā tā īstenošanai plānots sākotnēji saņemt 30 % avansa maksājumu (1350,00 euro) projekta īstenošanas sākumposmā pašvaldībai būtu jānodrošina priekšfinansējums 3 150,00 euro, kas jāparedz Centrālās pārvaldes Attīstības un projektu nodaļas 2026. un 2027. gada budžeta tāmēs. 
Projekts atbilst Ādažu novada ilgtspējīgas attīstības stratēģijai līdz 2037. gadam, kas nosaka arī vadlīnijas velo ceļu attīstībai un paredz nodrošināt drošas velo novietnes un saistīto infrastruktūru pie iestādēm, pakalpojumu sniedzējiem un sabiedriskā transporta pieturvietām.
Projekts atbilst Ādažu novada Attīstības programmas (2021-2027.) vidējā termiņa prioritātēm:
1) “VTP3: Attīstīta, droša un mobila satiksmes infrastruktūra” rīcības virziena “RV3.2: Mobilitātes attīstība” uzdevumiem “U3.2.3: Uzlabot pārvietošanās iespējas starp novada ciemiem un tuvākajām apdzīvotajām vietām” (pasākumam “Ā3.2.3.1. Gājēju un velobraucēju maršrutu izstrāde, attīstības projektu izstrāde un īstenošana” un “Ā3.2.3.3. Velo savienojums starp Ādažu novada apdzīvotajām vietām, t.sk., starp Ādažu pilsētu un Carnikavu”) un “U3.2.4: Veicināt dabai draudzīga transporta izmantošanu” (pasākumam “Ā3.2.4.1. Dabai draudzīgu pārvietošanās veidu attīstība, t.sk., elektroauto uzlādes staciju izbūve pie pašvaldības, sabiedriskas nozīmes un daudzdzīvokļu ēkām”);
2) “VTP6: Klimatneitrāla enerģijas izmantošana un ģenerācija” rīcības virziena “RV6.3: Videi draudzīgs transports un mobilitāte” uzdevumam “U6.3.1: Veicināt ilgtspējīgus transporta un mobilitātes risinājumus” (pasākumiem “Ā6.3.1.1. Mobilitātes veicināšana novada teritorijā un ar citām pašvaldībām”, “Ā6.3.1.2. Gājēju un velo infrastruktūras attīstība”).
Projekts atbilst Ādažu pilsētas un Ādažu pagasta ciemu attīstības plānos norādītajiem pasākumiem un stratēģiskajiem mērķiem:
1) Ādažu pilsētā – sekmē vienota mobilitātes punkta attīstību un mikromobilitātes infrastruktūras uzlabošanu, mazinot iedzīvotāju atkarību no personīgā autotransporta;
2) Alderos – apkopes infrastruktūra papildina populāro vietējas nozīmes maršrutu Nr. 138 “Mazais Baltezera loks” un atbilst iedzīvotāju vēlmei par drošu velo infrastruktūru.
Pamatojoties uz Pašvaldību likuma 4. panta pirmās daļas 2. un 7. punktu, kā arī ņemot vērā Projektu uzraudzības komisijas 14.07.2026. atzinumu un domes Finanšu komitejas 15.07.2026. atzinumu, Ādažu novada dome
NOLEMJ:
1. [bookmark: _Hlk162989100]Atbalstīt projekta “Velo apkopes infrastruktūras attīstība Ādažu novadā” pieteikuma iesniegšanu biedrības “Jūras zeme” rīcībā ELFLA M5.2. “Infrastruktūras, kas nepieciešama velotransporta izmantošanai, izveide un attīstība Ādažu pilsētā, Ādažu un Sējas pagastos” ar kopējo plānoto finansējumu 5000 euro, tajā skaitā Eiropas Lauksaimniecības fonda lauku attīstībai finansējums 4500 euro un pašvaldības līdzfinansējums 500 euro.
2. Centrālās pārvaldes Attīstības un projektu nodaļai sagatavot un līdz 2026. gada 10. augustam iesniegt Lauku atbalsta dienesta Elektroniskās pieteikšanās sistēmā projekta “Velo apkopes infrastruktūras attīstība Ādažu novadā” pieteikumu.
3. Projekta apstiprināšanas gadījumā tā īstenošanai nepieciešamo finansējumu 5000 euro paredzēt Attīstības un projektu nodaļas 2026. un 2027. gada budžeta tāmēs. 
4. Papildināt Ādažu novada Attīstības programmas (2021.-2027.) Rīcības plāna uzdevuma “U3.2.3: Uzlabot pārvietošanās iespējas starp novada ciemiem un tuvākajām apdzīvotajām vietām” ar jaunu pasākumu “Ā3.2.3.7. Projekta “Velo apkopes infrastruktūras attīstība Ādažu novadā” īstenošana”, norādot, ka atbildīgais izpildītājs – Attīstības un projektu nodaļa, izpildes termiņš – 2026.-2027., finanšu avoti: ES fondu finansējums un pašvaldības finansējums, iznākuma rādītājs: Īstenots LEADER projekts “Velo apkopes infrastruktūras attīstība Ādažu novadā”. Projekta ietvaros Ādažu pagasta teritorijā plānots ierīkot 2 velo apkopes stendus: 
4.1. veloceliņa gar Rīgas gatvi savienojumā ar Muižas ielu (57.095267, 24.313762) (kadastra nr. 80440040312);
4.2.  pie celiņa gar Gaujas-Baltezera kanālu pie Alderu vecajām slūžām, pretī īpašumam Kanāla iela 27 (57.061187, 24.346936) (kadastra nr. 80440110061).  
5. Pilnvarot pašvaldības domes priekšsēdētāju parakstīt ar projekta sagatavošanu un īstenošanu saistītos dokumentus.
6. Projekta apstiprināšanas gadījumā uzdot Attīstības un projektu nodaļai organizēt projekta īstenošanu.
7. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

